༄༅། ། ཧྲཱིཿ སྤྱན་རས་གཟིགས་དབང་པདྨ་ཀཱ་ར་ཡི། ། བཀའ་ཉན་ཡུལ་སྐྱོང་
རིན་ཆེན་དཔལ་འབར་གྱི། ། ཕྱག་བརྙན་སོ་སྲུང་དགྲ་འདུལ་མཐུ་བོ་ཆེ། ། འཁོར་
བཅས་མ་ཐོགས་གནས་འདིར་ས་མཱ་ཛཿ དམར་སྔོ་འོད་འབར་མདུང་དང་སྦྲུལ་
ཞགས་འཛིན། ། ཞུབ་ཅན་ཆས་སྤྲས་འབྲོང་གཡག་ཁམ་པ་ཆིབས། ། ཀླུ་གཉན་དྲེགས་
པའི་དཔུང་དང་བཅས་པ་རྣམས། ། ཀོ་ལོང་གདུག་རྩུབ་སྤོང་ཞིང་དམ་ལ་འདུས། །
180

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
རོ་བརྒྱའི་བཅུད་ལྡན་མཆོད་གཏོཪ་རྒྱ་མཚོ་དང་། ། སྨན་སྤོས་ཤིང་སྣའི་དྲི་བསུང་
ཕྱོགས་བཅུར་ཁྱབ། ། ཀླུ་སྨན་གསེར་སྐྱེམས་སྲོག་ཆགས་གོ་མཚོན་སོགས། ། འདོད་
དགུའི་རྫས་ཀྱིས་མཆོད་དོ་ཚིམ་གྱུར་ཅིག ། བླ་མ་ལྷ་ཡི་དམ་ཚིག་ཉེར་དགོངས་ལ། །
ནད་ཡམས་འཐབ་རྩོད་སད་སེར་གོད་ཁ་སོགས། ། རྐྱེན་ངན་བར་ཆད་ཞི་ཞིང་
བཟློག་པ་དང༌། ། ཚེ་བསོད་ཟས་ནོར་དཔལ་འབྱོར་གོང་འཕེལ་མཛོད། ། བླ་མ་
མཆོག་གསུམ་ཐུགས་རྗེའི་བདེན་པ་དང་། ། དཀར་ཕྱོགས་སྐྱོང་བའི་ཡུལ་ལྷའི་མཐུ་
སྟོབས་ཀྱིས། ། སྣོད་བཅུད་རྒུད་པའི་གཡུལ་ལས་རྣམ་རྒྱལ་ཏེ། ། བཀྲ་ཤིས་བདེ་སྐྱིད་
གོང་དུ་འཕེལ་བར་ཤོག །ཅེས་ཧམདོའི་གཞི་བདག་གི་བསང་བསྡུས་པ་འདི་ནི་སྦྱིན་བདག་
རྣམས་ཀྱི་ངོཪ། ༧ ཪོང་ཆེན་སྤྲུལ་མིང་བས་སྦྱར་བའོ། །